# Baix Ebre

### De Viquipèdia

Baix Ebre
Localització

| Imatge:Mapa municipal del Baix Ebre.svg

Comarca de Catalunya
La serra del Port des del delta de l'Ebre
Estat • Autonomia • Província • Àmbit territorial | Espanya Catalunya Tarragona Terres de l'Ebre
Capital | Tortosa
Gentilici | Ebrenc, ebrenca
Superfície | 991,6 km²
Altitud | n/d
Població • Densitat | 74.962 hab. 75,6 hab/km²
Coordenades | 40° 51′ 0″ N 0° 33′ 19″ E Coordenades: 40° 51′ 0″ N 0° 33′ 19″ E
Sistema polític Municipis Forma de govern • President: | 14 Consell comarcal Andreu Martí i Garcia (CiU)
Web | baixebre.cat

Escut (no oficial) del Baix Ebre
Bandera (no oficial) del Baix Ebre

El Baix Ebre és una comarca de Catalunya. Limita al nord amb el Baix Camp, la Ribera d'Ebre i la Terra Alta, a l'est amb le Mar Mediterrani, al sud amb la comarca del Montsià i a l'oest amb la Terra Alta. Forma part de l'àmbit territorial de les Terres de l'Ebre.

Va ser creada el 1936 per la Generalitat de Catalunya, eliminada pel franquisme i restituïda el 1987.

Té una extensió de 991,6 km2 i la seua població (2005) és de 74.962 habitants. La formen 14 municipis i la seua capital administrativa és la bimil·lenària Tortosa.

Característiques del paisatge d'aquesta comarca són el curs baix del riu Ebre i el seu hemidelta nord, així com les serres de Cardó, Cavalls i Pàndols i la dels Ports —amb el Mont Caro (1.447 m), el cim més alt de la demarcació—.

Els pobles de l'interior de la comarca es caracteritzen pel seu nucli antic, dins del qual es conserva encara certa part de l'arquitectura popular. D'altra banda, els pobles situats a la vora del mar mantenen un cert aire mariner dins del nucli antic. I els pobles de creació més recent són els que trobem en territori deltaic.

El Baix Ebre alberga dos Parcs Naturals: el Parc Natural dels Ports i el Parc Natural del Delta de l'Ebre, dos paratges de gran riquesa paisatgística, natural i animal.

## Comunicacions

- Per carretera

El Baix Ebre és un nexe entre Catalunya, València i Aragó. La zona de la costa està molt ben comunicada amb l'autopista del Mediterrani (A-7) i la carretera N-340, que són el nexe entre França i el sud de la Península. Per facilitar els accessos entre Catalunya, l'Aragó i França a través de la zona més muntanyosa, trobem la C-230 (C-12), coneguda com a l'Eix de l'Ebre, que agilita la circulació. El nexe entre la costa i la zona muntanyosa, s'utilitza la C-237 (C-42). Aquesta carretera comunica l'Aldea i Tortosa.

- En avió

Aeroports més propers (km respecte a Tortosa): Barcelona: (165 Km) València: (180 Km) Reus: (80 Km)

- Amb tren

Estacions de l'Ametlla de Mar, l'Ampolla/el Perelló/Deltebre, Camarles/Deltebre, l'Aldea/Amposta, Camp-redó i Tortosa.

- Amb bus

Estació d'autobusos de Tortosa (Hife). Desplaçaments tant per les Terres de l'Ebre com direcció Barcelona, València i Saragossa.

- Per mar

Club nàutic de L'Ametlla de mar Port de Calafat Port de l'Ampolla

## Municipis i Habitants

Municipi | Habitants
--- | ---
Aldea, l' | 3.693
Aldover | 833
Alfara de Carles | 360
Ametlla de Mar, l' | 6.438
Ampolla, l' | 2.518
Benifallet | 810
Camarles | 3.279
Deltebre | 10.943
Paüls | 609
Perelló, el | 2.355
Roquetes | 7.232
Tivenys | 912
Tortosa | 33.705
Xerta | 1.275

## Enllaços externs

| Al nomenclàtor trobareu els topònims relatius a: Baix Ebre

- Consell Comarcal del Baix Ebre
- Informació de la Generalitat de Catalunya
- Informació de l'Institut d'Estadística de Catalunya

Obtingut de "http://ca.wikipedia.org../../../b/a/i/Baix_Ebre_9171.html"

Categoria: Baix Ebre

##### Views

- Article
- Discussió
- Revisió actual

##### Cerca

##### En altres llengües

- Aragonés
- Deutsch
- English
- Español
- Euskara
- Français
- Italiano
- Nederlands